หัวใจเต้นช้าเมื่อนอนราบเคลื่อนไหวเร็วๆบ้างครั้งก็เหมือนจะเป็นลมและหายใจไม่สะดวก'อยากทราบว่าอาการดังกล่าวเกิดจากอะไรครับคุณ
สวัสดีค่ะ อัตราการเต้นของหัวใจที่ช้ากว่า 60 ครั้งต่อนาทีถือว่าช้าผิดปกติ โดยอาการรู้สึกหัวใจเต้นช้า รู้สึกหายใจไม่สะดวก คล้ายจะวูบบางครั้ง อาจมีสาเหตุมาจาก ปัญหาเกี่ยวกับหัวใจ เช่น โรคหลอดเลือดหัวใจ โรคหัวใจพิการแต่กำเนิด ลิ้นหัวใจรั่ว ผนังหัวใจหนาผิดปกติ หลอดเลือดหัวใจตีบ ที่ทำให้หัวใจเต้นผิดจังหวะได้ หรือเกิดจากความดันโลหิตสูง ไทรอยด์ทำงานต่ำกว่าปกติ เกลือแร่ในเลือดไม่สมดุล ยาบางอย่าง เช่น ยาที่ใช้รักษาโรคเกี่ยวกับการเต้นของหัวใจอื่น ๆ ยารักษาความดันโลหิตสูง หรือยารักษาโรคจิตเวช เป็นต้นโดยหากรู้สึกมีหัวใจเต้นช้าผิดปกติ วูบ หายใจไม่สะดวก ควรไปพบแพทย์เพื่อตรวจประเมินอาการ ถ้ามีภาวะหัวใจเต้นช้าผิดปกติแบบที่มีอาการ ควรได้รับการรักษาด้วยยากระตุ้นหัวใจ และหาสาเหตุที่แน่ชัดและรักษาตามสาเหตุนั้นๆต่อไปในเบื้องต้นให้พักการทำงานหนักๆไปก่อน ถ้ามีอาการให้รีบนั่งพัก สังเกตอาการต่างๆอย่างใกล้ชิด งดการใช้ยาที่ไม่ได้อยู่ภายใต้การดูแลของแพทย์